hotchpotch/miracl-hf-unified huggingface dataset:
Kespro
Kespro on Food Service -toimijoiden liikeideoita tukeva tukkukauppa koko Suomen kattavalla jakeluverkostolla. Kesprolla on 14 noutotukkua ympäri Suomen (Joensuu, Jyväskylä, Kotka, Kouvola, Kuopio, Lahti, Lappeenranta, Oulu, Pori, Rovaniemi, Savonlinna, Tampere, Turku ja Vaasa. Lisäksi asiakkailla ympäri Suomen on mahdollista tilata tuotteet perille toimitettuna. Taustalla on Keskon koko Suomen kattava logistiikka- ja jakeluverkosto.
Kesko Oyj:n kuuluva Kespro on HoReCa-toimialan johtava tukkukauppa Suomessa. Kespron rooli on toimia asiakkaiden hankinta- ja logistiikkapalveluita tuottavana kumppanina. Tuotevalikoimaan kuuluvat teolliset elintarvikkeet, tuoretuotteet, vihannekset ja hedelmät, alkoholit, pakasteet sekä käyttötavarat. Valikoimasta löytyy yli 50 000 erilaista tuotetta japanilaisesta häränlihasta tyrnäväläisiin jauhoihin. Kespron maahantuomat tuotteet sekä Kespron osallistuminen kansainväliseen huutokauppatoimintaan ovat Kespron keskeisintä osaamisaluetta hankintatoimessa. Tämän lisäksi Kesprolla on Pientuottaja-toimintamalli, jonka avulla suomalaisten pientuottajien tuotteet ovat saatavilla myös ravintoloille.
Kespro noudattaa Keskon kanssa samoja vastuullisuuden periaatteita.
Kespro tarjoaa Food Service -alan ammattilaisille ideoita ja inspiroivaa sisältöä verkkosivuillaansekä esimerkiksi asiakasjulkaisussaan Menu-lehdessä.
Kespron tukkuvalikoima on saatavilla ilman tukkukorttia pääkaupunkiseudulla (Helsinki, Vantaa, Espoo ja Kauniainen) myös K-RuokaPro-palvelun kautta.
Storyville Records
Storyville Records on tanskalainen kansainvälinen levy-yhtiö, joka keskittyy jazz- ja bluesmusiikkiin. Levy-yhtiön perusti Karl Emil Knudsen Kööpenhaminassa vuonna 1952. Alkuperäisten julkaisujen lisäksi Storyville Records on uudelleenjulkaissut myös useita vanhoja jazzlevytyksiä, joita on julkaistu aiemmin levy-yhtiöillä kuten Paramount Records, American Music Records ja Southland Records. Useita Storyville Recordsin levytyksiä levytettiin Japanissa.
Mark Gallagher
Mark Henry Gallagher (s. 9. maaliskuuta 1962) on irlantilais-brittiläinen kirjailija, puhuja, mediakommentaattori ja johtaja. Gallagher on Performance Insights Ltd:n toimitusjohtaja. Hän oli perustaja ja osaomistaja Status Grand Prix'ssä, joka voitti A1GP:n vuonna 2009 ja osallistui GP3.:een ja GP2.een. Hän aloitti työt F1-journalistina vuonna 1986. Gallagher liittyi Eddie Jordanin F1-joukkueeseen vuonna 1991 ja palasi siihen vuonna 1995, jolloin hänestä tuli markkinointipäällikkö. Vuonna 2004 hän liittyi Jaguar Racingiin, ja kun tiimi muuttui Redbull racingiksi, hänestä tuli Cosworth F1 Enginesin johtaja. Nykyään hän on BBC 5 -kanavan F1-kommentaattori sekä suosittu puhuja seminaareissa. Hänet on tavattu myös Suomessa Contribyten pitämässä Tulevaisuuden Tuotekehitys -seminaarissa.
Pronssikauden partaveitsi
Pronssikauden partaveitsi kuului pronssikaudella miehen hygieniavälineistöön yhdessä pinsettien, naskalin (kynnenalunen, tatuointi), veitsen ja kamman kanssa. Ne kuuluivat ainakin eliitin lähes päivittäin tarvitsemaan välineistöön, joka annettiin myös vainajalle mukaan hautaan. Ne olivat harvinaisia varhaispronssikaudella, mutta yleistyivät myöhäispronssikaudella.
Partaveitset ovat peräisin kivikaudelta, jossa terinä voitiin käyttää esimerkiksi teroitettuja simpukoita, hainhampaita tai lohkaistuja piikiviä. Metallisia teriä on löytynyt esimerkiksi hautakammioista Egyptistä, jossa niitä oli tehty kullasta tai kuparista 4000–3000 eaa. Parran ajaminen yleistyi pronssikaudella kaikkialla Lähi-idässä, Euroopassa ja Aasiassa. Kuitenkin esimerkiksi Balkanilta partaveitset puuttuivat pronssikaudella lähes kokonaan.
Varhaispronssikaudella monet partaveitset olivat pieniä, nelikulmaisia, yksi- tai kaksipuoleisesti teroitettuja ja hieman kaarevia teriä, jossa oli lyhyt kädensija toisessa päässä. Kädensija saattoi olla vain koukku, spiraalikierre tai se saattoi esittää hevosen tai ihmisen päätä. Monien terien selkä koristeltiin rivillä pieniä geometrisia kuvioita. Myöhäispronssikaudella partaveitset tehtiin suuremmiksi ja muodoltaan kolmion muotoisiksi. Kädensija muotoiltiin joutsenen kaulan tai spiraalikierteen muotoiseksi. Monet myöhäiset partaveitset ovat kauniisti ja tyylikkäästi koristeltuja. Niissä on esitetty vahvasti stilisoituneena laivoja, aurinkokuvioita, eläimiä ja ihmishahmoja, joiden aiheet on epäilemättä poimittu uskonnollisesta kuvastosta. Monteliuksen periodilla IV eli noin 1100–900 eaa. partaveitsien terät muuttuvat lähes koko Euroopassa symmetrisiksi ja joko puoliympyrän tai puolisuunnikkaan muotoisiksi. Näiden valmistajia ei olla vielä löydetty. Tällaisten terien selkäosassa on koristeluna lintu tai eläinkuvioita.
Ternaten sulttaanikunta
Ternaten sulttaanikunta oli Indonesiassa, Ternaten saarella sijainnut kuningaskunta. Ternate oli ensimmäinen paikka Molukeilla, johon islam levisi. Ternaten sulttaani kääntyi islaminuskoon vuonna 1475. Huolimatta saarten pienestä koosta, Ternaten ja sen naapurisaarella Tidorella sijainneen Tidoren sulttaanikunnan vaikutusvalta ulottui suurimmillaan koko Molukkien saaristoon ja Uuden-Guinean ja Sulawisin saarille saakka. Portugalilaiset valtasivat Ternaten 1500-luvulla ja 1600-luvulla hollantilaiset ajoivat portugalilaiset pois Molukeilta ja liittivät saaret Alankomaiden Itä-Intian kauppakomppanian hallitsemiin alueisiin.
Christian von Koenigsegg
Christian von Koenigsegg (s. 1972) on ruotsalaisen, Tukholmassa asuva Koenigsegg-superautomerkin perustaja, omistaja ja toimitusjohtaja. Hänen haaveensa pikkupojasta lähtien oli oma automerkki
Jarmo Saarti
Jarmo Kyösti Kalevi Saarti (s. 21. joulukuuta 1960 Kuopio) on suomalainen kirjaston johtaja, tutkija, kirjailija ja muusikko.
Saarti on väitellyt vuonna 2000 "Oulun yliopistossa" informaatiotutkimuksessa aiheenaan kaunokirjallisuuden tiedonjärjestäminen ja vuonna 2013 "Jyväskylän yliopistossa" aiheenaan suomennettu kiinalainen kaunokirjallisuus . Saarti on ollut dosenttina Oulun yliopistossa vuodesta 2012 ja Tampereen yliopistossa vuodesta 2014.
Saarti on toiminut erilaisissa tehtävissä kirjastoalalla. "Kuopion yliopiston" kirjaston johtajana hän oli vuosina 2003 – 2009."Itä-Suomen yliopiston" aloittaessa vuonna 2010 hän siirtyi Itä-Suomen yliopiston kirjaston johtajaksi. Saartilla on ollut useita kirjastoalan luottamustehtäviä, mm. "Kansalliskirjaston" ja "Varastokirjaston" johtokunnissa ja "IFLAn" komiteoissa. Vuosina 2014 – 2017 hän toimi "Suomen tieteellisen kirjastoseuran" hallituksen puheenjohtajana. Hänet valittiin "Tieteellisten seurain valtuuskunnan" hallituksen jäseneksi vuosiksi 2017 – 2019.
Saarti on ollut myös aktiivinen tutkija . Hän on keskittynyt tutkimuksissaan erityisesti kiinalaisen kirjallisuuden suomennoksiin, kaunokirjallisuuden tiedonjärjestämiseen ja kirjastojen johtamiseen. Hän on ollut mukana useissa tieteellisten julkaisujen toimituskunnissa ja vertaisarvioijana. Vuosina 2000 – 2004 hän oli "Informaatiotutkimus-lehden" päätoimittajana.
Saarti on julkaissut runokirjoja yksin ja yhdessä "Keijo Virtasen" ja Jaakko Korpisaaren kanssa. Lisäksi hän on kirjoittanut lastenkirjoja vaimonsa Arja Juntusen kanssa . Saarti on harrastanut myös "parodis"-"ironista" kirjoittamista mm. salanimellä Jarmo Sartsinarius-Pylppö.
Saarti on ollut mukana noin kolmellakymmenellä äänitteelle soittajana, säveltäjänä ja laulajana. Hänen pääinstrumenttinsa on rummut, mutta hän soittaa myös muita instrumentteja. Keskeisimmät yhteistyökumppanit ja orkesterit ovat olleet "Keijo Virtanen", Kheta Hotem , Vakka-Suomen rytmikuninkaat, AKISA ja "Mika Verde Rintala". Saarti on harrastanut bluesmusiikkia jo 1970-luvulta lähtien ja ollut mukana useilla bluesäänitteillä. Hän on ollut mukana myös vapaan improvisoinnin orkestereissa, joissa usein on yhdistelty kansanmusiikkia ja rytmimusiikkia.
Meksikolainen luterilainen kirkko
Meksikolainen luterilainen kirkko ("Iglesia Luterana Mexicana ") on luterilainen kirkko, joka toimii Meksikossa Keski-Amerikassa. Kirkon jäsenmäärä on noin 1 500.
Luterilaisuuden historia Meksikossa juontaa juurensa maahan muuttaneista saksalaisista, jotka perustivat luterilaisen seurakunnan vuonna 1857. Heidän toimintansa keskittyi pääasiassa saksalaisten hengelliseen hoitamiseen ja vain vähän jos lainkaan paikallisten parissa tehtävään lähetystyöhön. Sadan vuoden maassaolon jälkeen yhteisö rakennutti Mexico Cityyn Pyhän Hengen kirkon vuonna 1957. Samoihin aikoihin yhdysvaltalainen Missouri-synodi alkoi työskennellä Meksikossa. Työtä johtivat Yhdysvalloissa teologisen koulutuksensa saaneet pastorit René González Ballinas ja David Orea Luna. Heidän tehtävänsä oli aloittaa luterilainen lähetystyö Missourin meksikolais-luterilaisena konferenssina ("Mexican Lutheran Conference of Missouri"). Työ alkoi Mexico Cityssä, Nuevo Leónin Monterreyssä ja Coahuilan Torreónissa. Heidän lähetystyönsä oli tehokasta ja alkoi pian vetää puoleensa muitakin luterilaisia ryhmiä. Sitä alettiin kutsua nimellä Meksikolainen luterilainen kirkko, jota johtivat David Orea Luna ja David Chichía González.
Vuonna 1962 Meksikolaiseen luterilaiseen kirkkoon kuului 15 seurakuntaa ja Augsburg Center -niminen teologinen seminaari. Pian tämä seminaari alkoi vetää puoleensa ja koota yhteen muita luterilaisia ryhmiä jotka korostivat ajan teologisia suuntauksia jotka tunnettiin nimellä "uusi teologia". Tämä suuntaus kyseenalaisti osan mielestä Raamatun auktoriteetin Jumalan sanana ja toi vääränlaista unionismia ja ekumeenista henkeä. Pian kirkossa tapahtuikin jakaantumisia, jotka katkaisivat keskinäisen yhteyden. Jopa johtavat pastorit David Orea Luna ja David Chichía González jättivät kirkon. He ottivat yhteyttä yhdysvaltalaiseen Wisconsinin evankelis-luterilaisen synodiin (WELS) ja perustivat uuden kirkon, joka nykyään toimii nimellä Tunnustuksellinen evankelisluterilainen kirkko Meksikossa.
Kirkolla on noin 1 500 jäsentä. Kirkko on vuodesta 1957 kuulunut Luterilaiseen maailmanliittoon..
Porfiini
Porfiini (CHN) on aromaattinen heterosyklinen yhdiste ja yksinkertaisin porfyriineistä. Yhdisteellä ja sen komplekseilla on lähinnä teoreettista merkitystä esimerkiksi biologisesti tärkeiden porfyriinien kemian malliaineena.
Porfiinin rakenne koostuu neljästä pyrrolirenkaasta, jotka ovat yhdistyneet toisiinsa metyleeniryhmien välityksellä. Rakenne on aromaattinen ja tasomainen. Huoneenlämpötilassa porfiini on väriltään tummanpunaista kiteistä ainetta. Yhdisteen väri johtuu konjugoituneiden sidosten suuresta määrästä. Porfiini ei liukene veteen eikä polaarisiin orgaanisiin liuottimiin, mutta liukenee muun muassa bentseeniin, fenoliin, pyridiiniin ja hieman kloroformiin. Porfiini reagoi helposti esimerkiksi elektrofiilisella aromaattisella substituutiolla ja voidaan esimerkiksi halogenoida tai alkyloida. Porfiinin pyrrolirenkaiden typpiatomit voivat toimia Lewis-emäksinä eli luovuttaa elektroniparin esimerkiksi metallille. Porfiini muodostaa tällaisia komplekseja esimerkiksi raudan, nikkelin, kuparin ja magnesiumin kanssa.
Porfiinia voidaan valmistaa pyrrolin ja formaldehydin välisellä reaktiolla. Tämä on tapa, jolla sitä valmisti ensimmäisen kerran Paul Rothemund vuonna 1936. Menetelmä on kuitenkin tehoton ja saanto on luokkaa 0,1 %. Reaktiossa pyrroli kondensoituu formaldehydin kanssa emäksisissä olosuhteissa muodostaen 2,5-bis(hydroksimetyyli)pyrrolia, joka kondensoituu edelleen tripyrraaniksi ja porfyrinogeeniksi, joka voidaan hapettaa porfiiniksi. Rothemundin synteesin jälkeen on kehitetty tehokkaampia porfiinisynteesejä käyttäen lähtöaineina pyrrolijohdannaisia kuten 2-hydroksimetyylipyrrolia.
FK Pobeda
Fudbalski klub Pobeda Prilep on jalkapalloseura Prilepin kaupungista. Seura tuomittiin sopupelistä Mestareiden liigassa kaudella 2004–2005. UEFA antoi seuralle kahdeksan vuoden kilpailukiellon UEFA:n alaisissa otteluissa vuonna 2009. Seuran tilalle perustettiin vuonna 2010 FK Viktorija, joka vaihtoi myöhemmin nimeksi FK Pobeda. Uusi seura väittää olevansa vanhan PK Pobedan luonnollinen seuraaja, mutta Makedonian jalkapalloliitto pitää seuroja erillisinä. Kilpailukielto päättyi huhtikuussa 2017, mutta seura ei pelaa Makedonian pääsarjoissa.
Pobedalla on kaksi Makedonian mestaruutta. Nämä ovat vuosilta 2004 ja 2007. Makedonian Cupin seura voitti vuonna 2002.
FK Pobeda (2010)
FK Pobeda AD Prilep on jalkapalloseura Prilepin kaupungista. Kaudella 2018–2019 seura pelaa Makedonian korkeimmalla sarjatasolla Makedonian 1. liigassa. Seura perustettiin vuonna 2010, kun FK Pobeda sai UEFA:lta kahdeksan vuoden kilpailukiellon sopupelistä. Makedonian jalkapalloliitto ei tunnusta uutta seuraa vanhan seuran seuraajaksi. Esimerkiksi vanhan seuran voittamia mestaruuksia ei yleisesti tunnusteta uuden seuran mestaruuksiksi.
Lyn Collins
Gloria Lavern Collins (12. kesäkuuta 1948 – 13. maaliskuuta 2005), joka tunnetaan paremmin taiteilijanimeltään Lyn Collins, oli yhdysvaltalainen soullaulaja, joka tunnetaan parhaiten työstään James Brownin kanssa ja vuoden 1972 funksinglestään ”Think (About It)”.
Collins aloitti musikaalisen uransa 14-vuotiaana. Hänen suurin soolohittinsä oli James Brownin tuottama gospeltyylinen kappale ”Think (About It)” hänen samannimiseltä vuoden 1972 albumiltaan, jonka julkaisi People Records. Kappale sisältää viisi breakdownia, joita ollaan samplattu laajasti hip hopissa ja drum and bassissa, tunnetuimmin breakdownissa ”Yeah! Woo!” ja Rob Base and DJ E-Z Rockin kappaleessa ”It Takes Two”, joka koostuu melkein kokonaan kappaleesta ”Think”, sisältäen muutaman Collinsin laulaman säkeen.
Pian Euroopan kiertueeltaan palaamisen jälkeen Collins kuoli rytmihäiriöstä Pasadenassa Kaliforniassa 56-vuotiaana.
Surakartan sulttaanikunta
Surakartan eli Solon sulttaanikunta oli Jaavan saarella sijainnut sulttaanikunta vuosina 1755–1945. Sulttaanikunta syntyi vuonna 1755, kun Mataramin sulttaanikunta jakautui sisäisten kiistojen takia kahtia Surakartan ja Yogyakartan sulttaanikunniksi. Surakartan ensimmäinen hallitsija Pakubuwono II käytti itsestään arvonimeä susuhunan. Hollantilaiset valtasivat 1700- ja 1800-luvuilla koko Jaavan saaren ja molemmat kuningaskunnat liitettiin osaksi Hollannin Itä-Intiaa. Ne säilyivät itsenäisinä hallintoalueina aina Indonesian itsenäistymiseen asti. Maan itsenäistyttyä Yogyakarta säilytettiin erityisalueena Indonesian sisässä, mutta Surakarta menetti asemansa.
Haitin evankelis-luterilainen kirkko
Haitin evankelis-luterilainen kirkko ("Eglise Evangelique Lutherienne D’Haiti (ELCH)") on luterilainen kirkko, joka toimii Haitissa Väli-Amerikassa. Kirkon jäsenmäärä on noin 10 000.
Kirkolla on 88 seurakuntaa ja noin 10 000 jäsentä. Kirkko kuuluu tunnustukselliseen luterilaiseen Kansainväliseen luterilaiseen neuvostoon.
FK Sloga Jugomagnat
Fudbalski Klub Sloga Jugomagnat oli jalkapalloseura Skopjesta. Seura voitti Makedonian mestaruuden kolmesti vuosina 1999, 2000 ja 2001. Sloga Jugomagnat oli yksi seuroista, jotka osoittivat mieltään marraskuussa 2009 boikotoimalla pelattavia otteluita, kun Haralampie Hadzi-Risteski valittiin uudestaan Makedonian jalkapalloliiton puheenjohtajaksi. Myöhemmin seura suljettiin pois Makedonian jalkapalloliiton alaisista turnauksista.
Sloga Jugomagnat fuusioitui FC Albarsan kanssa muodostaen FK Shkupin. Makedonian jalkapalloliitto ei kuitekaan tunnusta Shkupia Sloga Jugomagnatin luonnolliseksi seuraajaksi, vaan pitää niitä erillisinä seuroina.
Think (About It)
Think (About It) on Lyn Collinsin äänittämä funkkappale, jonka James Brownin People Records -levy-yhtiö julkaisi singlenä vuonna 1972. Kappaleen sanoitti ja tuotti Brown ja se sisältää hänen yhtyeensä The J.B.’s instrumentaalista musiikkia. Kappale oli Collinsin vuoden 1972 esikoisalbumin nimikkokappale. Se sijoittui "Billboardin" parhaiten myyneiden soulsinglejen listan sijalle 9. ja Billboard Hot 100 -singlelistan sijalle 66.
Kappaletta ”Think (About It)” on samplattu yli 2 000 kertaa, joista jotkut ovat: ”Think (About It)” esiintyy vuoden 2005 videopelin "" ääniraidalla, pelin Master Sounds 98.3 -radiokanavalla. Se esiintyy myös kahdella kentällä vuoden 1997 videopelissä "".
Akademija Pandev
Fudbalska Akademija Pandev on jalkapalloseura Strumican kaupungista. Seura pelaa kaudella 2018–2019 Makedonian korkeimmalla sarjatasolla Makedonian 1. liigassa. Akademija Pandev on perustettu vuonna 2010.
Audi Cabriolet
Audi Cabriolet on Audin vuosina 1991–2000 valmistama kangaskattoinen avoauto, joka perustuu Audi Coupé -malliin. Sen seuraajaksi tuli vuonna 2002 Audi A4 Cabriolet.
Cabriolet esiteltiin Geneven autonäyttelyssä keväällä 1991. Moottorina oli aluksi viisisylinterinen 2,3-litrainen (133 hv), vuoden 1992 lopulla saapui lisäksi 2,8-litrainen V6 (174 hv). Vuoden 1993 alussa tuotantoon otettiin nelisylinterinen 2,0-litrainen (116 hv), samana kesänä 2,6-litrainen V6 (150 hv).
Viisisylinteristen valmistus päättyi kesällä 1994. Seuraavan kesän uutuusmoottorit olivat 2,0-litraisen 16-venttiilinen versio (140 hv) ja dieselmoottori 1,9 TDI (90 hv).
Vuonna 1997 Cabriolet koki pienen kasvojenkohotuksen, jossa suurimmat uudistukset tehtiin keulan alueella. Uutena moottorina esiteltiin 1,8-litrainen (125 hv).
FK Shkupi
Klubi Futbollistik Shkupi on jalkapalloseura Čairin kunnasta, Skopjen kaupungista. Seura pelaa kaudella 2018–2019 Makedonian korkeimmalla sarjatasolla Makedonian 1. liigassa. Shkupi perustettiin vuonna 2012, kun Sloga Jugomagnat fuusioitui FC Albarsan kanssa. Makedonian jalkapalloliitto ei kuitekaan tunnusta Shkupia Sloga Jugomagnatin luonnolliseksi seuraajaksi, vaan pitää niitä erillisinä seuroina.
FK Belasica
Fudbalski klub Belasica on jalkapalloseura Strumican kaupungista. Seura pelaa kaudella 2018–2019 Makedonian korkeimmalla sarjatasolla Makedonian 1. liigassa. Belasica on perustettu vuonna 1922.
FK Skopje
Fudbalski Klub Skopje on jalkapalloseura Skopjen kaupungista. Seura putosi kauden 2017–2018 päätteeksi Makedonian toiseksi korkeimmalle sarjatasolle Makedonian 2. liigaan. FK Skopje on perustettu vuonna 1960.
FK Pelister
Fudbalski Klub Pelister on jalkapalloseura Bitolan kaupungista. Seura putosi kauden 2017–2018 päätteeksi Makedonian toiseksi korkeimmalle sarjatasolle Makedonian 2. liigaan. FK Pelister on perustettu vuonna 1945.
Makedonian 2. liiga
Makedonian 2. liiga on Makedonian jalkapalloilun toiseksi korkein sarjataso. Kaudella 2017–2018 liiga oli jaettu kahteen lohkoon: itäiseen ja läntiseen. Kummassakin pelasi kymmenen joukkuetta. Kummankin lohkon voittajat etenevät suoraan pääsarjaan Makedonian 1. liigaan. Lohkojen toiset pelaavat karsintaottelun, jonka voittaja pääsee karsimaan paikasta pääsarjassa 8. sijoittuneen kanssa.
Arto Kuuluvainen
Arto Kuuluvainen (s. 1980 Helsinki) on kauppatieteiden tohtori ja tietokirjailija
Kuuluvainen on tullut tunnetuksi erityisesti suomalaisen urheiluliiketoiminnan, urheilumarkkinoinnin ja sponsoroinnin asiantuntijana. Hän on mm. luonut yhden Suomen ensimmäisistä yliopistotasoisista urheilujohtamisen kursseista.
Kuuluvainen väitteli tohtoriksi Turun kauppakorkeakoulusta vuonna 2011. Hänen väitöskirjansa aiheena olivat dynaamiset kyvykkyydet suomalaisten pk-yritysten kansainvälisessä kasvussa (Dynamic capabilities in the international growth of Finnish small and medium-sized firms).
Vuonna 2017 Kuuluvainen kirjoitti yhdessä Tero Auvisen kanssa kaksi tietokirjaa suomalaisesta urheilubisneksestä. Nämä ovat nimeltään Urheiluseurojen sisäpiirissä & Urheilutähtien sisäpiirissä ja kirjojen julkaisijana toimi Alma Talent.
Etenkin suomalaisten urheiluseurojen talouteen keskittynyt Urheiluseurojen Sisäpiirissä -Tarinat tunteen takana -teos ylitti vuonna 2017 useaan otteeseen valtakunnallisen uutiskynnyksen. Ammattijääkiekkoilijana tunnettu Timo Kuuluvainen on Arto Kuuluvaisen veli. Maajoukkuejalkapalloilijana ja Olympiaedustajana tunnettu Raimo Kuuluvainen oli Arto Kuuluvaisen setä.
Kuuluvaisella on useita luottamustoimia. Hänet mm. valittiin vuonna 2016 Lounais-Suomen Liikunta ja Urheilu ry:n hallitukseen.
Lisäksi hän kuuluu suomalaisen urheiluteknologiayritys CoPlaysin hallitukseen ja toimii yrityksen neuvonantajana. CoPlays nousi otsikoihin lokakuussa 2018 solmittuaan yhteistyösopimuksen jalkapalloseura FC Barcelonan kanssa
Päivätyönään Arto Kuuluvainen toimii bisnesmuotoilutoimisto Brande Oy:n palveluksessa, jossa hänen vastuullaan on erityisesti yrityksen tutkimus- ja analyysitoimintojen johtaminen.
Makedonian Cup
Makedonian Cup on Makedonian jalkapalloilun suurin cupmuotoinen turnaus. Kaudella 2017–2018 turnaukseen osallistui 32 joukkuetta. Kaikki joukkueet osallistuvat ensimmäiselle kierrokselle, jonka voittajat etenivät neljännesvälieriin. Menestynein seura on FK Vardar viidellä mestaruudella.
Jalkapallon Etelä-Amerikan-mestaruuskilpailut 1919
Etelä-Amerikan jalkapallomestaruudesta pelattiin kolmatta kertaa vuonna 1919. Kisat pidettiin ensimmäistä kertaa Brasiliassa, kaikki turnauksen ottelut pelattiin Rio de Janeirossa. Turnaus oli alunperin määrä järjestää vuonna 1918, mutta influenssaepidemian vuoksi turnausta siirrettiin. Turnaukseen osallistuivat Argentiina, Brasilia, Chile ja Uruguay. Mestaruuden voitti isäntämaa Brasilia.
4 maalia
3 maalia
2 maalia
1 maali
Oma maali
Kurkela (Viitasaari)
Kurkela on Viitasaaren kaupunginosa ja asuinalue, joka sijaitsee kaupungin pohjoispuolella. Alueella on Viitasaaren korkein kohta, Savivuori, jonka lähialueilla on muun muassa laskettelukeskus ja liikuntareitit. Alueelta löytyy myös venesatama, joka sijaitsee savilahden rannalla. Kurkelan asuinalueella on pääasiassa omakoti- ja rivitaloja.
http://www.viitasaari.fi/
https://www.google.fi/maps/place/Kurkela,+44500+Viitasaari/data=!4m2!3m1!1s0x4684403feceb4eb3:0xa0146d8a39495d0?sa=X&ved=0ahUKEwjTmbzQuPbbAhUiJ5oKHVBLAIEQ8gEIJDAA
Jorge Juan (täsmennyssivu)
Jorge Juan voi tarkoittaa seuraavia Espanjan laivaston aluksia:
Bohemians 1905
Bohemians 1905 tai Bohemians Praha 1905 on jalkapalloseura Prahan kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. Bohemians 1905 on nimensä mukaisesti perustettu vuonna 1905. Bohemiansilla on yksi Tšekkoslovakian mestaruus kaudelta 1982–1983.
FK Dukla Praha
Fotbalový Klub Dukla Praha on prahalainen jalkapalloseura. Seura pelaa kaudella 2018–2019 Tšekin korkeimmalla sarjatasolla Synot ligassa. Seura on perustettu vuonna 1948 armeijan jalkapallojoukkueena.
Niemand heeft nog tijd
Niemand heeft nog tijd on Mrs. Einsteinin esittämä kappale, joka edusti Alankomaita vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa 25 maan joukosta sijalle 22. 5 pisteellä.
MFK Karviná
Městský fotbalový klub Karviná on jalkapalloseura Karvinán kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. Karviná on perustettu vuonna 2003.
Dentro di me
Dentro di me on Barbara Bertan esittämä kappale, joka edusti Sveitsiä vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa 25 maan joukosta sijalle 22. 5 pisteellä.
One Step (kappale)
One Step on Bettina Soriatin esittämä kappale, joka edusti Itävaltaa vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa 25 maan joukosta sijalle 21. 12 pisteellä.
Haddiscoen rautatieasema
Haddiscoen rautatieasema on rautatieasema lähellä Haddiscoen ja St Olavesin kyliä Norfolkissa, Englannissa. Se sijaitsee Wherry Linesin varrella. Sinne liikennöi Greater Anglia.
Asema avattiin 9. toukokuuta 1904 nimellä Haddiscoe Low Level. Viereinen Haddiscoe High Levelin rautatieasema suljettiin vuonna 1959, ja jossakin vaiheessa sen jälkeen Haddiscoe Low Levelin nimi lyheni pelkäksi Haddiscoeksi. Asemaa käytti noin 13 000 matkustajaa kaudella 2015–2016.
Goodbye (Alma Cardžicin kappale)
Goodbye on Alma Čardžićin esittämä kappale, joka edusti Bosnia ja Hertsegovinaa vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa 25 maan joukosta sijalle 18. 22 pisteellä.
Somerleytonin rautatieasema
Somerleytonin rautatieasema on rautatieasema Somerleytonin kylässä Suffolkissa, Englannissa. Se sijaitsee Wherry Linesin varrella. Sinne liikennöi Greater Anglia.
Asema avattiin 1. heinäkuuta 1847. Asemaa käytti noin 10 000 matkustajaa kaudella 2015–2016.
SFC Opava
Slezský fotbalový club Opava on jalkapalloseura Opavan kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. Opava on perustettu vuonna 1907.
Oulton Broad Northin rautatieasema
Oulton Broad Northin rautatieasema on rautatieasema Oulton Broadin lähiössä Lowestoftin lähellä Suffolkissa, Englannissa. Se sijaitsee Wherry Linesin varrella. Sinne liikennöi Greater Anglia.
Asema avattiin 1. heinäkuuta 1847 nimellä Mutford. Sen uudeksi nimeksi tuli ensin 1. heinäkuuta 1881 Oulton Broad (Mutford) ja sitten Oulton Broad marraskuussa 1915. Nykyinen nimi tuli käyttöön 26. syyskuuta 1927. Asemaa käytti noin 119 000 matkustajaa kaudella 2015–2016.
1. FK Příbram
1. Fotbalový Klub Příbram on jalkapalloseura Příbramin kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. 1. FK Příbram on perustettu vuonna 1948.
1. FC Slovácko
1. FC Slovácko on jalkapalloseura Uherské Hradištěn kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. 1. FC Slovácko on perustettu vuonna 1927.
Júpiter-luokka
Júpiter-luokka oli Espanjan laivaston neljän miinanlaskukykyisen tykkiveneen muodostama alusluokka.
Alukset valmistuivat 1937 paitsi "Neptuno" vuotta myöhemmin.
FK Teplice
Fotbalový klub Teplice on jalkapalloseura Teplicen kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. FK Teplice on perustettu vuonna 1945.
Lowestoftin rautatieasema
Lowestoftin rautatieasema on rautatieasema Lowestoftin kaupungissa Suffolkissa, Englannissa. Se on East Suffolkin radan pääteasema ja toinen Wherry Linesin itäisistä pääteasemista. Sinne liikennöi Greater Anglia.
Asema avattiin 1. heinäkuuta 1847. Lowestoft Northin rautatieaseman avaamisen myötä asema sai uudeksi nimekseen Lowestoft Central 1. lokakuuta 1903. Lowestoft North suljettiin vuonna 1970, ja jossakin vaiheessa sen jälkeen aseman nimeksi tuli taas pelkkä Lowestoft. Asemaa käytti yli 450 000 matkustajaa kaudella 2015–2016.
Fotbalová národní liga
Fotbalová národní liga on Tšekin jalkapalloilun toiseksi korkein sarjataso. Kaudella 2018–2019 sarjassa pelaa 16 joukkuetta. Sarjan päätteeksi kaksi parasta pääsevät suoraan korkeimmalle sarjatasolle Synot ligaan. Kaksi viimeistä putoaa sarjatasoa alemmas.
Malina (Leprousin albumi)
Malina on Leprousin viides studioalbumi, joka julkaistiin 25. elokuuta 2017. Albumi äänitettiin Tukholman Årstassa sijaitsevassa Ghostward Studios -äänitysstudiossa, ja sen tuotti David Castillo.
Albumi sai erinomaisen vastaanoton. Kaaoszinen Samuel Järvinen luki yhtyeen aikansa kiinnostavimpien ja parhaiden progressiivisen metallin kollektiivien joukkoon. Hän totesi Leprousin jättäneen aiemmilla albumeilla vahvasti läsnä olleen avantgarden ja kokeellisuuden sekä raskaamman metallin vivahteet, mutta onnistuneen tekemään uransa kunnianhimoisimman ja monipuolisimman levyn. Soundin Salla Harjula antoi albumille täydet viisi tähteä, ja luonnehti albumia yhtyeen helpommaksi kuunneltavaksi jätettyään metalliset juurensa ja keskityttyään yksinkertaisesti vetovoimaisten kappaleiden tekemiseen.
Haddiscoen rautatieasema (Norfolk Railway)
Haddiscoen rautatieasema oli rautatieasema Wherry Linesin varrella lähellä Haddiscoen ja St Olavesin kyliä Norfolkissa, Englannissa.
Aseman avasi 1. heinäkuuta 1847 Norfolk Railway. Se siirtyi myöhemmin Great Eastern Railwaylle, joka sulki aseman 9. toukokuuta 1904. Samana päivänä sen tilalle avattiin Haddiscoe Low Levelin rautatieasema, joka oli Wherry Linesin ja sittemmin suljetun Yarmouth–Beccles-radan risteyskohdassa.
KS Lushnja
Klubi Sportiv Lushnja on jalkapalloseura Lushnjën kaupungista. Seura putosi kauden 2017–2018 päätteeksi Albanian korkeimmalta sarjatasolta Kategoria superioresta. Lushnja on perustettu vuonna 1926.
KS Kamza
Klubi Sportiv Kamza on jalkapalloseura Kamëzin kaupungista. Seura pelaa kaudella 2018–2019 Albanian korkeimmalla sarjatasolla Kategoria superioressa. Kamza on perustettu vuonna 1947. Kotiottelunsa se pelaa Stadiumi Kamzalla.
KS Kastrioti
Klubi Sportiv Kastrioti Krujë on jalkapalloseura Krujën kaupungista. Seura pelaa kaudella 2018–2019 Albanian korkeimmalla sarjatasolla Kategoria superioressa. Kastrioti on perustettu vuonna 1926. Se pelaa kotiottelunsa Stadiumi Kastriotilla.
Eolo-luokka
Eolo-luokka oli Espanjan laivaston kahden miinalaivan muodostama alusluokka.
Alukset olivat Júpiter-luokan tykkiveneiden pohjalta valmistettu, mutta niiden aseistusta oli kevennetty. Luokkien propulsiojärjestelmät olivat samat, mutta Eolo-luokassa suurempi polttoainetäyttö.
KF Laçi
Klubi i Futbollit Laçi on jalkapalloseura Laçin kaupungista. Seura pelaa kaudella 2018–2019 Albanian korkeimmalla sarjatasolla Kategoria superioressa. Laçi on perustettu vuonna 1965. Seura pelaa kotiottelunsa Stadiumi Laçilla. KF Laçi on voittanut kahdesti Albanian cupin. Tämä on tapahtunut vuosina 2013 ja 2015.
Luftëtari Gjirokastër
Klubi Sportiv Luftëtari Gjirokastra on jalkapalloseura Gjirokastërin kaupungista. Seura pelaa kaudella 2018–2019 Albanian korkeimmalla sarjatasolla Kategoria superioressa. Luftëtari Gjirokastër on perustettu vuonna 1929. Kotiottelunsa se pelaa Stadiumi Gjirokastralla.
Kategoria e Parë
Kategoria e Parë on Albanian jalkapalloilun toiseksi korkein sarjataso. Kaudella 2017–2018 sarja oli jaettu kahteen lohkoon, joissa kummassakin pelasi kymmenen joukkuetta. Kummankin lohkon viisi parasta etenevät jatkolohkoihin. Jatkolohkoja on kaksi. Jatkolohkojen voittajat pääsevät seuraavaksi kaudeksi korkeimmalle sarjatasolle Kategoria superioreen. Voittajat kuitenkin pelaavat vielä erillisen loppuottelun, jossa ratkaistaan sarjan voittaja. Alkulohkojen viisi huonointa pelaavat kaksi erillistä jatkolohkoa, joiden viimeiset putoavat suoraan sarjatasoa alemmas. Jatkolohkojen toiseksi viimeiset karsivat paikasta erillisessä jatkokarsinnassa.
Wherry Lines
Wherry Lines on Yhdistyneen kuningaskunnan rataverkon Norwichista itään lähtevä rataosa. Se koostuu kolmesta haarasta: kaksi haaroista kulkee Great Yarmouthiin ja kolmas Lowestoftiin. Sitä liikennöi Greater Anglia.
Linjan ensimmäinen osuus Norwichista Reedhamin kautta Great Yarmouthiin avattiin vuonna 1844. Vuonna 1847 siihen liitettiin rata Reedhamista Lowestoftiin. Rata Norwichista Aclen kautta Great Yarmouthiin tuli osaksi Wherry Linesia vuonna 1882.
Pizarro-luokka
Pizarro-luokka oli Espanjan laivaston kahdeksan miinanlaskukykyisen tykkiveneen muodostama alusluokka.
Luokan alusten suunnittelun perusteena olivat Eolo-luokan alukset. Alusten rakennustyöt viivästyivät maan talousvaikeuksien vuoksi ja siten ne valmistuivat vasta 1947-1951. Alukset luokiteltiin uudelleen fregateiksi 1958 ja puolet aluksista modernisoitiin 1959-1960.
Arktis (albumi)
Arktis (stylisoitu Arktis.) on Ihsahnin kuudes studioalbumi, joka julkaistiin 8. huhtikuuta 2016 levymerkillä Candlelight Records. Albumi painottuu musiikillisesti edeltäjiään enemmän klassisen progressiivisen rockin ja klassisen rockmusiikin suuntaan, kun taas black metalin vaikutus on jäänyt vaisuksi.
Albumille on ammennettu inspiraatiota norjalaisen tutkimusmatkailijan Fridtjof Nansenin myöhään 1800-luvulla tekemistä retkistään Pohjoisnavalle.
Arktis debytoi Suomen virallisen listan sijalla 43.
Albumi sai erinomaisen vastaanoton. Soundin Vesa Siltanen antoi albumille täydet viisi tähteä. Hän arvosti erityisesti Ihsahnin kykyä ottaa vaikutteita useasta paikasta ja kykenemään tekemään hyvärakenteisen, jopa suoraviivaisen ja oman näköisen teoksen. Kaaoszinen Tom Frankton painotti niin ikään albumin monipuolisuutta, ja totesi yhtyeen kykenevän tekemään kaaoksesta laadukkaan ja yhtenäisen kokonaisuuden.
Jerry Moran
Jerry Moran (s. 29. toukokuuta 1954 Great Bend, Bartonin piirikunta, Kansas) on yhdysvaltalainen republikaanipoliitikko. Moran on toiminut vuodesta 2011 lähtien toisena Kansasin osavaltion edustajista Yhdysvaltain senaatissa, jossa hänen nykyinen kautensa päättyy tammikuussa 2023. Tätä ennen Moran toimi vuosien 1997–2011 ajan yhtenä Kansasin kongressiedustajista Yhdysvaltain edustajainhuoneessa.
The Adversary
The Adversary on Ihsahnin esikoisalbumi, joka julkaistiin 5. huhtikuuta 2006.
Albumi sai hyvän vastaanoton. Soundin Ville Sorvali antoi albumille kolme tähteä viidestä. Hän sanoi albumin koostuvan pitkällisen musiikillisen uran sirpaleista, joista koostuva kokonaisuus seilaa monipuolisen ja sekavan välimaastossa, ja piti artistin pesäeroa Emperoriin ja Peccatumiin aidosti mielenkiintoisena. Blabbermouthin arvioija nosti The Adversaryn parhaimmksi puoliksi kappaleiden kirjoittamisen tason, vaikutteiden luonnollisen kirjon suoraviivaisen ulosannin.
Suur-Portugali
Suur-Portugali () tai Portugalicia on ehdotettu portugalinkielisten alueiden unioni. Unioniin kuuluisi Galicia, Eonavian ja Olivenzan alue sekä monia muita Espanjan ja Porugalin rajalla sijaitsevia kyliä, joissa puhutaan jonkinlaista Portugalin tai Galician kielen murretta, kuten falaa.
Suur-Portugali-käsite perustuu portugalilaisiin löytöretkiin, joissa portugalilaiset löysivät asuttamattomia saaristoja kuten Madeiran, Selvagensaaret ja Azorit.
Suur-Portugali-termiä käyttävät nykyään muutamat poliittiset aloitteet. Vaikka Suur-Portugalin rajat eivät ole täysin selvät suurin osa sen puolestapuhujista kuvaavat sen seuraavien alueiden unionina:
Carmen (1861)
Carmen oli Espanjan laivaston vuonna 1861 vesillelaskettu puurunkoinen potkurifregatti.
Alus tilattiin Cartagenasta ja se laskettiin vesille 1861.
Aluksen kohtalosta ei ole tietoa.
Villa de Madrid (1862)
Villa de Madrid oli Espanjan laivaston vuonna 1862 vesillelaskettu puurunkoinen potkurifregatti.
Alus laskettiin vesille 1861.
Aluksen kohtalosta ei ole tietoa, mutta se oli palveluksessa vielä 1873.
Almansa (1864)
Almansa oli Espanjan laivaston vuonna 1864 vesillelaskettu puurunkoinen potkurifregatti.
Alus tilattiin Ferrolista ja se laskettiin vesille 1864. Alus oli 1890-luvulla koululaivana Ferrolissa.
Gerona (1864)
Gerona oli Espanjan laivaston vuonna 1864 vesillelaskettu puurunkoinen potkurifregatti.
Alus tilattiin Cartagenasta ja se laskettiin vesille 1864, jolloin sen aseistuksena oli 21 kappaletta matalapainetykkejä.
Alus oli 1890-luvulta alkaen tykistökoululaivana.
Navas de Tolosa (1865)
Navas de Tolosa oli Espanjan laivaston vuonna 1865 vesillelaskettu puurunkoinen potkurifregatti.
Alus laskettiin vesille 1865.
Alus poistettiin palveluksesta ennen vuotta 1890.
Tornado (1865)
Tornado oli Espanjan laivaston vuonna 1865 vesillelaskettu komposiittirunkoinen potkurikorvetti.
Konfederaatio tilasi kauppamerenkulun häirintään soveltuvan aluksen "Pamperon" Dennyltä Glasgow'sta ja se laskettiin vesille 1865. Chile lunasti aluksen, mutta Espanjan laivaston "Gerona" valtasi aluksen vuosien 1864-1866 sodassa matkalla Britteinsaarilta Chileen.
Alus siirrettiin torpedokoulutusalukseksi Ferroliin 1880-luvulla.
Eero-Matti Auvinen
Eero-Matti Auvinen (s. 5. maaliskuuta 1996 Janakkala) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan keskikentän puolustaja.
Maria de Molina (1868)
Maria de Molina oli Espanjan laivaston vuonna 1868 vesillelaskettu puurunkoinen potkurikorvetti.
Alus laskettiin vesille 1868.
Aluksen kohtalo ei ole tiedossa.
Bard (Italia)
Bard [bar] on 140 asukkaan kunta ja kylä Italian luoteiskulman Aostanlaaksossa. Se sijaitsee 47 kilometriä alueen suurimman kaupungin Aostan kaakkoispuolella.
Aostanlaakson kapeimmassa kohdassa 381 metrin korkeudella merenpinnasta sijaitseva Bard kuuluu Italian kauneimpien kylien järjestöön "I Borghi più belli d’Italia". Kylässä on nelisenkymmentä taloa, ja kylästä johtaa serpentiinitie rinnettä ylös Bardin linnoitukseen.
The Burning Cold
The Burning Cold on Omnium Gatherumin kahdeksas studioalbumi, joka julkaistiin 31. elokuuta 2018.
Albumin sanoituksellisiin teemoihin kuuluvat ihmisen kokemat suuren surun ja onnen hetket sekä yksilön ajatusmaailmaa vihasta, rakkaudesta ja kuolemasta.
Adalia (kovakuoriaissuku)
Adalia on kovakuoriaisten ("Coleoptera") lahkoon kuuluva leppäkerttusuku. Sukuun kuuluu ainakin 4 lajia. Lajimäärä vaihtelee eri lähteissä. Suomessa on tavattu 3 Adalia-suvun lajia.
Berkant Güner
Berkant Güner (s. 19. helmikuuta 1998) on turkkilais-saksalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan keskikenttä. Güner on edustanut sekä Saksaa että Turkkia nuorten maajoukkueissa.
Étroubles
Étroubles on noin 500 asukkaan kunta Italian luoteiskulman Aostanlaaksossa. Se sijaitsee 20 kilometriä alueen suurimman kaupungin Aostan luoteispuolella.
1280 metrin korkeudella merenpinnasta sijaitseva Étroublesin kylä kuuluu Italian kauneimpien kylien järjestöön "I Borghi più belli d’Italia". Kylässä on noin 150 asukasta.
Vuonna 2005 keskiajalta peräisin olevassa kylässä toteutettiin projekti, jossa sen ulkotiloihin sijoitettiin pysyvästi 21 taideteosta italialaisilta ja muunmaalaisilta taiteilijoilta. Heihin lukeutuvat Italo Bolano, Brenna Charles, Yves Dana, Hans Erni, Michel Favre, Albert Féraud, Alberto Gambale, Guido Magnone, Assaf Mekhtiev, Eveline ja Bacchi Fabrizio Verzotti Otis, Giulio Schiavon, Salvatore Sebaste, Siro Vierin ja Sergio Zanni.
Universal Satan
Universal Satan on Turmion Kätilöiden kahdeksas studioalbumi, joka julkaistiin 14. syyskuuta 2018. Albumi meni suoraan Suomen virallisen listan ykköseksi viikolla 38/2018.
Albumin valmistumista edelsi yhtyeen huhtikuussa 2018 Facebook-sivullaan antama vapaa mediatiedote, jossa kerrottiin syksyllä 2017 tehdystä päätöksestä hajottaa yhtye vuoden lopussa, koska ”olisi oikea aika alkaa tutustumaan paremmin vaimoihinsa ja perheisiinsä” ja ”disko ei sovi aikuisille miehille”. Samassa tiedotteessa kuitenkin ilmoitettiin, että syksyllä 2018 julkaistaisiin uusi albumi Universal Satan, jonka ensisingle ”Sikiö” kuultiin tiedotteen julkaisupäivämäärällä Radio Rockilla.
Albumilla vierailee näyttelijälegenda Heikki Kinnunen.
Pontechianale
Pontechianale on runsaan 200 asukkaan kunta Italian luoteisosassa lähellä Ranskan rajaa. 1 620 metriä merenpinnan yläpuolella sijaitseva kunta kuuluu Cuneon maakuntaan Piemonten hallintoalueella. Se sijaitsee runsaat sata kilometriä Torinosta lounaaseen.
Pontechianalessa sijaitseva Chianalen kylä (hallintotyypiltään frazione) kuuluu Italian kauneimpien kylien järjestöön "I Borghi più belli d’Italia". 1 800 metrin korkeudella sijaitsevan kylän läpi kulkee Varaita-joki, jonka ylittää vanha kivisilta. Sillan lähellä on kylän keskusaukio suihkulähteineen. Aukion laidalla on 1300-luvulta peräisin oleva yksinkertainen kirkko kellotorneineen. Keskeisen kadun Chemin Royalin varrella on entinen kalvinistinen kirkko Casa Martinet.
Zeit (kappale)
Zeit on Bianca Shomburgin esittämä kappale, joka edusti Saksaa vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa 25 maan joukosta sijalle 18. 22 pisteellä.
Zoltán Lajos Bay
Zoltán Lajos Bay (1900–1992) oli unkarilainen fyysikko. Hän väitteli Budapestin yliopistosta ja jatkoi opintojaan Berliinissä. Vuodesta 1930 hän toimi teoreettisen fysiikan professorina Szegedin yliopistossa. Hän osallistui tutkateknologian kehittämiseen ja sai useita patentteja elektroniputkiin ja loisteputkiin liittyen. Vuonna 1946 hänen ryhmänsä mittasi Kuusta heijastuvia tutkasäteitä. Vuodesta 1948 hän työskenteli Yhdysvalloissa.
Probudi me
Probudi me on ENI:n esittämä kappale, joka edusti Kroatiaa vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa 25 maan joukosta sijalle 17. 24 pisteellä.
Garbagna
Garbagna on runsaan 700 asukkaan kunta Italian Alessandrian maakunnassa Piemonten hallintoalueella.
Garbagna kuuluu Italian kauneimpien kylien järjestöön "I Borghi più belli d’Italia".
Kylän keskusaukio on renessanssiajalta peräisin oleva Piazza Doria, jonne on vuonna 1853 istutettu neljä hevoskastanjapuuta. Niiden keskellä on kaarirakennelma vanhan lähteen muistona. Aukion laidalla on Dorian palatsi ja San Roccon rukoushuone (n. 1580), jonka julkisivua koristaa Giovan Battista Carlonen (1603–1684) tekemä fresko.
Kunnan vanha keskusta on nimeltään Contrada. Siellä on kahdeksankulmainen Johannes Kastajalle omistettu kirkko San Giovanni Battista Decollato vuodelta 1714.
Kylän yläpuolisessa rinteessä on 800-luvulta peräisin oleva linna.
Whisky priest
Whisky priest () on jumalanpalvelusten ja muiden uskonnollisten toimitusten tekijä, joka osoittaa selviä merkkejä moraalisesta heikkoudesta, vaikka samaan aikaan opettaa korkeaa moraalia.Viskipapin vajaavaisuudet voivat sisältää monia paheita, mutta yleensä niihin sisältyy alkoholismi. Graham Greene mainitsee toisen henkilön käyttäneen termiä hänen matkailukirjassaan "Lawless Road", joka julkaistiin vuonna 1939. Greene myös käytti "viskipappia" viitatessaan nimeämättömään päähenkilöön romaanissaan "The Power and the Glory" vuodelta 1940.
Satiirisen tilannekomedian "Kyllä, herra ministeri" kolmannen tuotantokauden jakson numero kolme nimi on "The Whisky Priest". Sarjan yhden päähenkilön Jim Hackerin vaimo kertoo hänelle, että toisin kuin sarjan toinen henkilö Sir Humphrey Appleby, hänellä on ainakin tarpeeksi moraalista järkeä "tietää," milloin hän on tehnyt väärin.
Luettelo transneptunisista kohteista
Tämä on luettelo transneptunisista kohteista. Transneptuninen kohde on Aurinkoa keskimäärin Neptunuksen radan ulkopuolella kiertävä pikkuplaneetta
Sakari Alhopuro
Eero Sakari Alhopuro (s. 7. toukokuuta 1945 Tampere) on suomalainen lääketieteen tohtori, turkulaisen Lääkäriasema Pulssin entinen omistajayrittäjä ja nykyinen suurlahjoittaja. Hän on saanut lääkintöneuvoksen arvonimen.
Sakari Alhopuro syntyi Tampereella ja kävi koulunsa Helsingissä Lauttasaaren yhteiskoulussa. Lukioaikana hän vietti vuoden Youth For Understanding -järjestön vaihto-oppilaana kirurgiperheessä Yhdysvaltojen Michiganissa. Hän suoritti lääketieteen lisensiaatin tutkinnon Turun yliopistossa 1973 ja lääketieteen tohtorin tutkinnon Helsingin yliopistossa 1978. Väitöskirja käsitteli luiden kasvua.
Alhopuro perusti vuonna 1973 yhdessä Kari Aitasalon kanssa yksityisen Puutarhakadun lääkäriaseman. Se muutti vuonna 1983 Turun Puutarhakadulta Humalistonkadulle ja otti nimekseen mainostoimisto Criticossa toimineen Mikko Koivusalon ehdotuksesta Lääkäriasema Pulssi. Pulssista kasvoi Suomen suurin yksityisomisteinen lääkäriasema ja sairaala, joissa oli töissä 250 lääkäriä ja 300 muuta työntekijää. Vuonna 1991 Pulssi ja Alhopuro saivat valtakunnallisen yrittäjäpalkinnon. Vuonna 2011 pääomistaja Alhopuro ja Pulssin pienosakkaat myivät yrityksensä Terveystalolle. Alhopuro oli tuona vuonna Suomen toiseksi suurituloisin henkilö liki 29 miljoonan euron pääomatuloineen.
Sakari Alhopuro on tehnyt yrityskauppansa jälkeen monia lahjoituksia erityisesti Turun yliopistolle. Vuonna 2013 Alhopuro lahjoitti 300 000 euroa terveystaloustieteen professuurin perustamiseen ja seuraavana vuonna 75 000 euroa puutiaistutkimukseen. Vuoteen 2017 mennessä hän oli lahjoittanut yliopistolle yli miljoona euroa etenkin lääketieteen mutta myös kauppatieteen edistämiseen. Hän on tehnyt lahjoituksia myös nuorten yrittäjyyskasvatuksen edistämiseen. Alhopuro promovoitiin keväällä 2016 Turun kauppakorkeakoulun kunniatohtoriksi. Kesällä 2018 hän lahjoitti yliopistolle 1,5 miljoonaa euroa professuurien perustamiseen subarktisen ekologian, Saaristomeren tutkimuksen ja luonnon monimuotoisuuden tutkimuksen aloille.
Sakari Alhopuro on tunnettu myös kilpapurjehtijana ja osallistunut usein muun muassa Gotlannin ympäripurjehdukseen. Sen lisäksi hän harrastaa laskettelua ja valokuvausta. Jouluna 2004 Alhopuro oli perheineen lomalla Thaimaan Phuketissa ja avusti lääkärivaimonsa Liisa Alhopuron kanssa tapaninpäivän tsunamin uhreja.
Jerry Sloan
Gerald Eugene ”Jerry” Sloan (s. 28. maaliskuuta 1942 McLeansboro, Illinois) on yhdysvaltalainen kilpauransa päättänyt koripallovalmentaja ja koripalloilija. Pelaajana Sloan edusti Baltimore Bulletsia ja pitkään Chicago Bullsia jossa oli 1960- ja 1970-lukujen taitteessa sarjan parhaimmistoa. Valmentajana Sloan valmensi Bullsia ja vuosien 1988–2011 ajan Utah Jazzia, ja kumpikin joukkue on jäädyttänyt Sloanin pelipaidan. Sloan on pisimpään saman NBA-seuran päävalmentajana toiminut henkilö ja eräs eniten otteluvoittoja keränneistä NBA-valmentajista. Hänet on nimetty Basketball Hall of Fameen.
Sloan pelasi yliopistokoripalloa vuosina 1962–1965 Evansvillen yliopiston joukkueessa. Baltimore Bullets varasi Sloanin NBA:han neljännellä varausvuorolla . Hän edusti Bulletsia yhden kauden ajan ja siirtyi Chicago Bullsiin jossa pelasi kymmenen kautta. Sloan valittiin un vuosina 1967 ja 1969 ja kuudesti ön (neljästi ykkös- ja kahdesti kakkosjoukkueeseen).
NBA-valmennusuransa Sloan aloitti Bullsissa, missä hän toimi sekä apu- että päävalmentajana. Bullsista hän siirtyi Utah Jazziin, jonka päävalmentajana hän toimi yhtäjaksoisesti lähes 23 kauden ajan. Kyseessä on NBA:n historian pisin päävalmentajuusjakso samassa seurassa. Sloan on yksi neljästä NBA:ssa vähintään 15 peräkkäisenä kautena joukkueensa positiiviseen voitto–tappiosuhteeseen johdattanut valmentaja ja ainoa, joka on yltänyt tähän yhdessä seurassa. Sloan valittiin useasti NBA:n kuukauden valmentajaksi, mutta hän ei koskaan voittanut NBA:n vuoden valmentajan palkintoa. Hän valmensi Jazzin NBA:n finaaleihin kahdesti, vuosina 1997 ja 1998, joukkueen taipuessa kummallakin kerralla Michael Jordanin tähdittämälle Bullsille.
Bulls on jäädyttänyt Sloanin pelipaidan tämän pelinumerolla 4 ja Jazz numerolla 1223, joka on Sloanin Jazz-ajan otteluvoittojen määrä. Vuonna 2009 hänet nimettiin Basketball Hall of Fameen.
Itävallan Grand Prix 2018
Itävallan Grand Prix 2018 (virallisesti Formula 1 Eyetime Grosser Preis von Österreich 2018) oli Formula 1 -kauden yhdeksäs osakilpailu, joka ajettiin 1. heinäkuuta Red Bull Ringin moottoriradalla Spielbergissä Itävallassa.
Saksan Grand Prix 2018
Saksan Grand Prix 2018 (virallisesti Formula 1 Emirates Grosser Preis von Deutschland 2018) oli Formula 1 -kauden 11. osakilpailu, joka ajettiin 22. heinäkuuta Hockenheimringin moottoriradalla Hockenheimissa Saksassa.
Volkswagen Golf VIII
Volkswagen Golf VIII on Volkswagenin Golf-mallin kahdeksas sukupolvi, jonka valmistuksen on tarkoitus alkaa kesäkuussa 2019. Ensiesittely on suunniteltu Frankfurtin autonäyttelyyn saman vuoden syksyllä. Valmistajan mukaan malliuudistus on suurin Golfin historiassa, ja se vie auton liitettävyyden sekä autonomisen ajamisen uudelle aikakaudelle. Volkswagenin suunnittelujohtaja Klaus Bischoff kuvaa kahdeksannen sukupolven Golfin ohjaamoa täysin digitaaliseksi ympäristöksi. Malli perustuu samalle MQB-pohjalevylle kuin edeltäjänsä, lisäksi myös monet moottorit ovat perua edeltäjästä. Autosta tulee kuitenkin aiempaa taloudellisempi noin 50 kilogrammaa kevyempänä ja aerodynaamisempana. Hybriditekniikkaa kehitetään, mutta sähköversio e-Golf jää pois valikoimasta, sillä Volkswagen tuo markkinoille viisi I.D.-täyssähköautomallistoon kuuluvaa mallia vuoteen 2025 mennessä. Kahdeksannen sukupolven Golfin kehitykseen Volkswagen investoi 1,8 miljardia euroa.
Tlemcenin yliopisto
Tlemcenin yliopisto (, , ) on Algerian luoteisosan Tlemcenin maakunnan noin 140 000 asukkaan (2008) Tlemcenin kaupungissa toimiva julkinen yliopisto. Se perustettiin vuonna 1974 ja sai vuonna 1989 yliopiston aseman.
Tlemcenin yliopistossa opiskeli vuonna 2017 noin 42 000 opiskelijaa. Pääopetuskieli on ranska.
Tlemcenin yliopisto luetaan Afrikan kärkipään yliopistoihin. Esimerkiksi THE-yliopistoranking luokitteli yliopiston vuoden 2018 listallaan jaetulle 11. sijalle Afrikassa ja jaetulle 801.–1000. sijalle maailmassa. Espanjalaisessa Webometrics-rankingissa Tlemcenin yliopisto ylsi vuonna 2018 Afrikan yliopistojen 59. sijalle ja maailmanlistan sijalle 2 577.
Audi Q2
Audi Q2 on Audin vuodesta 2016 lähtien valmistama pieni crossover-tyyppinen automalli. Se sijoittuu mallistossa suuremman Q3:n alapuolelle. Auto esiteltiin Geneven autonäyttelyssä keväällä 2016.
Vuoden 2016 Euro NCAP -kolaritestistä Q2 sai tulokseksi täydet viisi tähteä.
Bensiinimoottorit ovat kolmisylinterinen 1,0 TFSI sekä nelisylinteriset 1,4 TFSI (148 hv) ja 2,0 TFSI (187 hv). Dieselmoottoreina ovat 1,6 TDI (114 hv) ja 2,0 TDI (148 hv). Neliveto on saatavana 2,0-litraisten moottorien yhteyteen.
Pariisin autonäyttelyssä syksyllä 2018 esiteltiin urheilullinen SQ2-malli, jonka 2,0-litrainen bensiinimoottori tuottaa 296 hevosvoimaa tehoa. Voimansiirtona on seitsenportainen kaksoiskytkinvaihteisto ja quattro-neliveto. Alustaa on laskettu 20 millimetriä perusmalleja alemmaksi.